CELEX: 32017R0409
Language: lt
Date: 2017-03-08 00:00:00
Title: 2017 m. kovo 8 d. Komisijos įgyvendinimo reglamentas (ES) 2017/409, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga vandenilio peroksidas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

9.3.2017   
               
               
                  LT
               
               
                  Europos Sąjungos oficialusis leidinys
               
               
                  L 63/95
               
            KOMISIJOS ĮGYVENDINIMO REGLAMENTAS (ES) 2017/409
      2017 m. kovo 8 d.
      kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga vandenilio peroksidas ir iš dalies keičiamas Komisijos įgyvendinimo reglamento (ES) Nr. 540/2011 priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
      kadangi:
      
                  (1)
               
               
                  remiantis Reglamento (EB) Nr. 1107/2009 23 straipsnio 3 dalimi, 2015 m. gruodžio 9 d. Komisija gavo Institute Technique de l'Agriculture Biologique (ITAB) paraišką patvirtinti vandenilio peroksidą kaip pagrindinę medžiagą. Kartu su paraiška pateikta informacija, kurios reikalaujama pagal 23 straipsnio 3 dalies antrą pastraipą;
               
            
                  (2)
               
               
                  Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2016 m. rugsėjo 13 d. Tarnyba pateikė Komisijai techninę ataskaitą dėl susijusios medžiagos (2). 2016 m. gruodžio 6 d. Komisija pristatė peržiūros ataskaitą (3) ir šio reglamento projektą Augalų, gyvūnų, maisto ir pašarų nuolatiniam komitetui ir parengė galutines jų redakcijas šio komiteto 2017 m. sausio 24 d. posėdžiui;
               
            
                  (3)
               
               
                  pareiškėjo pateikti dokumentai rodo, kad Komisijos įgyvendinimo reglamentu (ES) 2015/1730 (4) vandenilio peroksidas patvirtintas naudoti kaip veiklioji medžiaga biocidiniuose produktuose, skirtuose žmogaus higienai. Be to, jis daugiausia naudojamas ne augalų apsaugos tikslais, tačiau jis naudingas augalų apsaugos produktuose, sudarytuose iš šios medžiagos ir vandens. Todėl jis turi būti laikomas pagrindine medžiaga;
               
            
                  (4)
               
               
                  atlikus tyrimus nustatyta, kad vandenilio peroksidas gali būti laikomas iš esmės atitinkančiu Reglamento (EB) Nr. 1107/2009 23 straipsnio reikalavimus, visų pirma dėl naudojimo paskirčių, kurios buvo išnagrinėtos ir išsamiai aprašytos Komisijos peržiūros ataskaitoje. Todėl tikslinga vandenilio peroksidą patvirtinti kaip pagrindinę medžiagą;
               
            
                  (5)
               
               
                  tačiau pagal Reglamento (EB) Nr. 1107/2009 13 straipsnio 2 dalį kartu su jo 6 straipsniu ir atsižvelgiant į dabartines mokslo ir technikos žinias, būtina nustatyti tam tikras patvirtinimo sąlygas, kurios yra išsamiai aprašytos šio reglamento I priede;
               
            
                  (6)
               
               
                  pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (5) priedas turėtų būti atitinkamai iš dalies pakeistas;
               
            
                  (7)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Pagrindinės medžiagos patvirtinimas
      I priede nurodyta medžiaga vandenilio peroksidas patvirtinama kaip pagrindinė medžiaga pagal tame priede nustatytas sąlygas.
      2 straipsnis
      Įgyvendinimo reglamento (ES) Nr. 540/2011 pakeitimai
      Įgyvendinimo reglamentas (ES) Nr. 540/2011 iš dalies keičiamas pagal šio reglamento II priedą.
      3 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. kovo 8 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 309, 2009 11 24, p. 1.
      
         (2)  Europos maisto saugos tarnyba, 2016 m. „Outcome of the consultation with Member States and EFSA on the basic substance application for hydrogen peroxide for use in plant protection as fungicide and bactericide in seed treatment and for disinfecting cutting tools.“ EFSA papildomas leidinys 2016:EN-1091. P. 39.
      
         (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.
      
         (4)  2015 m. rugsėjo 28 d. Komisijos įgyvendinimo reglamentas (ES) 2015/1730, kuriuo vandenilio peroksidas patvirtinamas kaip esama veiklioji medžiaga, skirta 1-o, 2-o, 3-io, 4-o, 5-o ir 6-o tipo biocidiniams produktams gaminti. (OL L 252, 2015 9 29, p. 27.
      
         (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
      
         I PRIEDAS
         
                     Bendrinis pavadinimas Identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Konkrečios nuostatos
                  
               
                     Vandenilio peroksidas
                     CAS No 7722–84–1
                  
                  
                     Vandenilio peroksidas
                  
                  
                     Vandeninis tirpalas (< 5 %).
                     Tirpalui gaminti naudojamo vandenilio peroksido grynumas turi atitikti FAO JECFA specifikacijas.
                  
                  
                     2017 m. kovo 29 d.
                  
                  
                     Vandenilio peroksidas turi būti naudojamas laikantis konkrečių sąlygų, įtrauktų į vandenilio peroksido peržiūros ataskaitos (SANTE/11900/2016) išvadas, ypač į jų I ir II priedėlius.
                  
               
            (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.
      
      
         II PRIEDAS
         Įgyvendinimo reglamento (ES) Nr. 540/2011 priedo C dalis papildoma šiuo įrašu:
         
            
                        Numeris
                     
                     
                        Bendrinis pavadinimas Identifikavimo numeriai
                     
                     
                        IUPAC pavadinimas
                     
                     
                        Grynumas (*1)
                        
                     
                     
                        Patvirtinimo data
                     
                     
                        Konkrečios nuostatos
                     
                  
                        „15
                     
                     
                        Vandenilio peroksidas
                        CAS No 7722–84–1
                     
                     
                        Vandenilio peroksidas
                     
                     
                        Vandeninis tirpalas (< 5 %).
                        Tirpalui gaminti naudojamo vandenilio peroksido grynumas turi atitikti FAO JECFA specifikacijas.
                     
                     
                        2017 m. kovo 29 d.
                     
                     
                        Vandenilio peroksidas turi būti naudojamas laikantis konkrečių sąlygų, įtrauktų į vandenilio peroksido peržiūros ataskaitos (SANTE/11900/2016) išvadas, ypač į jų I ir II priedėlius.“
                     
                  
         
            (*1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.